Blaze7451/Wiki-th-20250601 huggingface dataset:
แบ็กทัน

แบ็กทัน (baktun หรือ b'ak'tun) เป็นวัฏจักรยาว 20 คาทันของปฏิทินแบบนับยาวมายา ประกอบด้วย 144,000 วัน หรือตรงกับ 394.25 ปีทางสุริยคติ ยุคคลาสสิกของอารยธรรมมายาเกิดขึ้นระหว่างแบ็กทันที่ 8 และที่ 9 ของวัฏจักรแบ็กทันปัจจุบัน แบ็กทันปัจจุบัน (คือ แบ็กทันที่ 13) จะสิ้นสุดลงหรือวนมาบรรจบเมื่อ 13.0.0.0.0 (21 ธันวาคม ค.ศ. 2012 คำนวณจากความสัมพันธ์กันกับเวลามาตรฐานกรีนิช) ซึ่งเป็นจุดเริ่มต้นของแบ็กทันที่ 14 อันเป็นคำที่มักจะใช้กันในหมู่มายันนิสต์

**อ้างอิง**
หมวดหมู่:ปฏิทินมายา
หมวดหมู่:อารยธรรมมายา

หมวดหมู่:อารยธรรม
หมวดหมู่:วัฒนธรรมเมโสอเมริกา
หมวดหมู่:วัฒนธรรมสมัยก่อนโคลัมบัสของเม็กซิโก
หมวดหมู่:ประวัติศาสตร์กัวเตมาลา
โลกที่ห้า (เทพปกรณัมกลุ่มชนพื้นเมืองอเมริกัน)

โลกที่ห้า หมายถึง โลกนี้หรือโลกหน้า ตามความเชื่อของชาวอเมริกันพื้นเมืองซึ่งมุ่งให้ความสนใจกับความเข้าใจวัฏจักรของเวลา ตามเทพปกรณัมโฮปีและเทพปกรณัมมายา โลกที่เราอาศัยอยู่ในปัจจุบันนี้คือ "โลกที่สี่" ในระบบความเชื่อทั้งสอง เวลาเป็นวัฏจักร และจุดสิ้นสุดของโลกหนึ่งก็จะเป็นจุดเริ่มต้นของอีกโลกหนึ่ง สำหรับชาวโคปี จุดจบของโลกที่สี่จะปรากฏการมาถึงของปาฮานา หรือ "พี่น้องสีขาว" ปฏิทินมายาได้คาดการณ์การดำเนินไปดังกล่าวโดยดาราศาสตร์ โดยสรุปว่า โลกในปัจจุบัน หรือโลกที่สี่นั้น จะสิ้นสุดลงในราวอายันเดือนธันวาคม ค.ศ. 2012  
ชาวแอซเท็คมีความเชื่อที่คล้ายคลึงกัน แต่พวกเขาเชื่อว่าโลกปัจจุบันคือโลกที่ห้า และโลกที่หกกำลังจะมาถึง
การมาถึงของโลกที่ห้า กล่าวกันว่าจะมาถึงหลังจากวัฏจักรในธรรมชาติส่งผลกระทบต่อระบบสุริยะของเราทั้งหมด ที่ซึ่งโลกของเราจะให้กำเนิดไข่ฟองหนึ่ง (ไข่ปริศนา ไข่แฝงเร้น) และจากนั้นจะเคลื่อนที่ "ขึ้น" ภายในระบบสุริยะจนกระทั่งไปถึงจุดยอดของมัน ชีวิตทั้งหมดบนโลกกล่าวกันว่าจะถูก "ยกขึ้น" ไปสู่ร่างนิรันดร์สมบูรณ์แบบ บางเผ่าได้เรียกช่วงเวลาแห่งการเปลี่ยนแปลงดังกล่าวว่า "เวลาแห่งการชำระล้าง" ในระหว่างเวลาแห่งการชำระล้าง ได้กล่าวกันว่าเวลาจะเปลี่ยนแปลงที่ซึ่งเราจะต้องเลือกระหว่างเวลาธรรมชาติที่เราอยู่ในขณะนี้บนโลก หรือเวลาที่ไม่เป็นธรรมชาติซึ่งจะย้ายเราออกจากธรรมชาติและโอกาสที่จะไปถึงโลกที่ห้า เล่าว่าทุกคนจะต้องเลือกระหว่างรูปแบบเวลาทั้งสองนี้ ทางหนึ่งจะไปถึงโลกที่ห้าพร้อมกับโลกของเรา และอีกทางหนึ่งจะย้ายเราออกจากโลก และพาไปสู่ความหลงลืม

**อ้างอิง**
 Hancock, Graham. Fingerprints of the Gods.

**แหล่งข้อมูลอื่น**
  Pahana and the Hopi Prophecy date=2010-07-20 -  The How and Why of the Mayan End Date in 2012 AD 
หมวดหมู่:เทพปกรณัมพื้นเมืองอเมริกัน
โซลาร์แม็กซิมัม

สามวัฏจักรสุริยะล่าสุด
โซลาร์แม็กซิมัม (solar maximum) หรือ โซลาร์แม็กซ์ (solar max) เป็นช่วงเวลาที่มีปรากฏการณ์บนดวงอาทิตย์สูงที่สุดในวัฏจักรสุริยะ ระหว่างโซลาร์แม็กซิมัม จุดดับบนดวงอาทิตย์จะปรากฏ
โซลาร์แม็กซิมัมเป็นช่วงเวลาที่เส้นสนามแม่เหล็กของดวงอาทิตย์บิดเบี้ยวไปมากที่สุดเนื่องจากสนามแม่เหล็กบนเส้นศูนย์สูตรของดวงอาทิตย์หมุนด้วยอัตราเร็วกว่าขั้วดวงอาทิตย์เล็กน้อย วัฏจักรสุริยะแต่ละวัฏจักรกินเวลาเฉลี่ย 11 ปี โดยผลที่ได้จากการสังเกตพบว่าอยู่ระหว่าง 9 ถึง 14 ปีในวัฏจักรสุริยะใด ๆ

**ประวัติ**
ประวัติจำนวนของจุดดับบนดวงอาทิตย์
โซลาร์แม็กซิมัมครั้งล่าสุดเกิดขึ้นในปี พ.ศ. 2543 โดยโซลาร์แม็กซิมัมครั้งถัดไปได้รับการทำนายไว้ว่าจะเกิดขึ้นในเดือนพฤษภาคม พ.ศ. 2556 และจะเป็นหนึ่งในวัฏจักรที่อ่อนที่สุดนับตั้งแต่ พ.ศ. 2471 
ความไม่น่าเชื่อถือของการทำนายโซลาร์แม็กซิมัมได้เกิดขึ้นในการทำนายขององค์การนาซาที่เคยทำนายไว้ว่าโซลาร์แม็กซิมัมจะเกิดขึ้นในปี พ.ศ. 2553/2554 และมีความเป็นไปได้ว่าจะเกิดในปลายปี พ.ศ. 2555 ที่ผ่านมา เมื่อวันที่ 10 มีนาคม พ.ศ. 2549 นักวิจัยของนาซาได้ประกาศว่าโซลาร์แม็กซิมัมครั้งถัดไปจะเป็นครั้งที่รุนแรงที่สุดนับตั้งแต่โซลาร์แม็กซิมัมในปี พ.ศ. 2501 ซึ่งแสงเหนือสามารถมองเห็นได้ไกลถึงจากโรม ราว 42° เหนือของเส้นศูนย์สูตร

**อ้างอิง**
หมวดหมู่:ปรากฏการณ์ของดวงอาทิตย์
หมวดหมู่:ปรากฏการณ์ของดาวฤกษ์
บอดี้สแลม ไลฟ์ อิน คราม

โซดาช้าง พรีเซนท์ส บอดี้สแลม ไลฟ์ อิน คราม บาย แอร์เอเชีย (อังกฤษ : Soda Chang Present Bodyslam Live in Kraam By AirAsia) เป็นคอนเสิร์ตลำดับที่ห้าของบอดี้สแลม จัดเมื่อวันที่ 27 พฤศจิกายน พ.ศ. 2553 ณ ราชมังคลากีฬาสถาน ศูนย์กีฬาหัวหมาก โดยมีผู้เข้าชมประมาณ 65,000 คน โดยได้เปิดให้จอง ดีวีดี บันทึกการแสดงสดในวันที่ 4 มีนาคม พ.ศ.2554 ทางไทยทิคเก็ตเมเจอร์ และวางจัดจำหน่าย ดีวีดีคอนเสิร์ต เริ่มจัดส่งแก่ผู้ที่สั่งจองในวันที่ 30 เมษายน พ.ศ. 2554

**การจำหน่ายบัตร**
บัตรของคอนเสิร์ต โซดาช้าง พรีเซนท์ส บอดี้สแลม ไลฟ์ อิน คราม บาย แอร์เอเชีย นั้นได้เปิดให้จองบัตรในวันที่ 25 กันยายน พ.ศ. 2553 สำหรับผู้ที่เป็นสมาชิกของ จีเอ็มเอ็มไลฟ์ โดยให้จองเพียงบางส่วน(ยกเว้นบัตรโซนวีไอพี ที่เปิดให้จองทั้งหมด) และมีเวลาจำกัดในการเปิดให้จอง ต่อมาในเดือนตุลาคม ไทยทิคเก็ตเมเจอร์ จึงได้เปิดจองอย่างเต็มรูปแบบ โดยบัตรนั้นขายหมดภายใน 7 สัปดาห์

**โปรดักชั่น**
ในช่วงสุดท้ายของคอนเสิร์ต O2 One บอดี้สแลมได้ประกาศว่าพวกเขาจะมีคอนเสิร์ตใหญ่ ครั้งใหม่ที่ราชมังคลากีฬาสถาน โดยทางค่ายได้ใช้ Social Network ในการประชาสัมพันธ์เรื่องการจัดคอนเสิร์ตครั้งนี้
ถัดมาไม่นาน ตูน (นักร้องนำ) เกิดอาการป่วยกะทันหัน ในคืนวันที่ 31 สิงหาคม พ.ศ. 2553 โดยต้องพัก 1 เดือน อย่างไรก็ตาม ต่อมาในงานแถลงข่าว ตูนได้บอกว่า เขาหายป่วยทันแน่นอน และยังได้กล่าวไว้อีกว่า  "คอนเสิร์ตนี้จะ เป็นไฮไลท์อีกครั้งในชีวิต เหมือนเป็นการเดินทางครั้งนึงที่เราอยากเจอกับแฟนเพลงในสถานที่ที่มัน ตื่นเต้นขึ้น ยิ่งใหญ่ขึ้น"
โดยบริษัทที่ทางทีมงานเลือกใช้ดูแลระบบแสง สี เสียงก็คือบริษัท MediaVision โดยใช้ระบบ Full Digital Recording เก็บเสียง เวทีมีขนาดประมาณ ความสูงกว่า 20 เมตร และมีความกว้างกว่า 120 เมตร
ส่วนการประชาสัมพันธ์ ทางวงได้เผยแพร่คลิปการนับถอยเพื่อเข้าสู่คอนเสิร์ต โดยวิดีโอแสดงถึงการทำเวที การซ้อม ชีวิตประจำวัน ของสมาชิกในวง ความยาวแต่ละคลิปประมาณ 1 นาที และ สปอนเซอร์มีการ Warp ลายเครื่องบินแบบพิเศษให้

**ลำดับเพลง**

**ช่วงการแสดง**
# แสงสุดท้าย
# ให้รักคุ้มครอง
# Bodyslam
# คนที่ถูกรัก
# ขอบคุณน้ำตา
# ความซื่อสัตย์
# ห้ามใจ
# โทน
# ท่านผู้ชม
# หวั่นไหว
# ทางกลับบ้าน
# เปราะบาง
# เงา
# ปล่อย
# งมงาย
# ปลายทาง
# ยิ่งรู้ยิ่งไม่เข้าใจ
# แค่หลับตา
# Sticker feat. อุ๋ย บุดด้าเบลส & ฟักกลิ้ง ฮีโร่ 
# คนมีตังค์
# คิดฮอด feat. ศิริพร อำไพพงษ์
# คราม
# ยาพิษ

**Encore**
# อย่างน้อย feat. กบและอ็อฟ Big Ass
# เล่นของสูง feat. Big Ass
# คนไม่เอาถ่าน feat. Big Ass
# ความรัก
# อกหัก
# ความเชื่อ

**อ้างอิง**
หมวดหมู่:คอนเสิร์ตในประเทศไทย
หมวดหมู่:บอดี้สแลม
หมวดหมู่:คอนเสิร์ตในปี พ.ศ. 2553
หมวดหมู่:กรุงเทพมหานครในปี พ.ศ. 2553
ชม นิมล

ชม นิมล (Chhom Nimol) นักร้องนำในวงแด็งก์ฟีเวอร์ ซึ่งเป็นวงร็อกอเมริกันที่ใช้ภาษาเขมรเป็นภาษาหลักในการร้อง ซึ่งในวงของเธอมีเธอเป็นชาวเขมรเพียงคนเดียวในวง ส่วนคนอื่นในวงเป็นชาวอเมริกัน แต่อุปสรรคที่สำคัญคือ เธอไม่สันทัดในการใช้ภาษาอังกฤษ และเธอก็เริ่มเรียนรู้ต่อไป

**ประวัติ**
ชม นิมล เป็นชาวพนมเปญ ประเทศกัมพูชา เธอมีชื่อเสียงจากการเป็นนักร้องคาราโอเกะในกัมพูชา แต่ต่อมาเธอได้อพยพเข้าสู่ลองบีช รัฐแคลิฟอร์เนีย สหรัฐอเมริกา เพื่อทำงานในไนท์คลับในย่านลิตเติลพนมเปญ เพื่อนำรายได้ส่งไปยังครอบครัวที่ประเทศกัมพูชา ต่อมาอีธาน และแซ็ก ฮอล์ตซ์แมน สองพี่น้องซึ่งได้ท่องเที่ยวในประเทศกัมพูชา และเกิดแรงบันดาลใจในการตั้งวงร็อกที่ใช้ภาษาเขมรในการร้อง ต่อมาพวกเขาได้พบกับชม นิมล ในไนท์คลับแห่งหนึ่งในย่านลิตเติลพนมเปญ พวกเขาจึงได้รวบรวมคนเพื่อจัดตั้งวงแด็งก์ฟีเวอร์ขึ้น โดยผลงานชิ้นแรกของพวกเขา ได้นำเนื้อเพลงของนักร้องกัมพูชาในอดีตนำมาร้องใหม่ เช่น สิน สีสมุต, พัน รอน และรส สะเร็ยโสเทีย โดยใช้เนื้อร้องเดิมทั้งหมด โดยฮอล์ตซ์แมนเป็นผู้เรียบเรียงเนื้อร้องเป็นภาษาอังกฤษ
ปัจจุบันเธอและสมาชิกในวง ได้ออกอัลบั้มมาแล้วทั้งหมด  6 อัลบั้ม ซึ่งบางเพลงของพวกเขาได้รับการซื้อลิขสิทธิ์เพื่อใช้ประกอบในภาพยนตร์และซีรีส์อเมริกัน อย่าง City of Ghosts, Trueblood, Weeds, Broken Flowers

**อัลบั้ม**
Dengue Fever (2003)
*Dengue Fever EP (อีพี, 2005)
*Escape from Dragon House (2005)
*Sip Off the Mekong (อีพี, 2006)
*Venus On Earth (2008)
*Sleepwalking Through the Mekong (2009)

**อ้างอิง**

**แหล่งข้อมูลอื่น**
 Nimol Chhom ที่ เฟซบุ๊ก
หมวดหมู่:นักร้องอเมริกัน
หมวดหมู่:ชาวอเมริกันเชื้อสายกัมพูชา
หมวดหมู่:บุคคลจากพนมเปญ
แจเน็ต แคลร์

แจเน็ต แคลร์ (ภาษาโปรตุเกส: Janete Clair; 25 เมษายน พ.ศ 2468 -  16 พฤศจิกายน พ.ศ 2526) เป็นนักเขียนบทโทรทัศน์และวิทยุชาวบราซิล เธอเสียชีวิตที่เมืองรีโอเดจาเนโร
หมวดหมู่:นักเขียนชาวบราซิล
หมวดหมู่:บุคคลจากรัฐมีนัชเจไรช์
วิถีคนกล้า

วิถีคนกล้า เป็นภาพยนตร์ไทยที่ออกฉายในปี พ.ศ. 2534 กำกับโดย ยุทธนา มุกดาสนิท ซึ่งสร้างจากบทประพันธ์ชื่อเรื่องเดียวกันของ มาลา คำจันทร์(นักกวีซีไรต์) นำแสดงโดย นรินทร์ ทองคำ, ณหทัย พิจิตรา, ธิศวรรณ สุวรรณโพธิ์, จรัล มโนเพ็ชร และ พุฒิชัย (อครา) อมาตยกุล โดยมีประโยคจั่วหัวของเรื่องคือ "ทำให้คนอื่นกลัว ทำให้ไม่กลัวคนอื่น" 
ภาพยนตร์ได้รับรางวัลมากมายจาก 3 สถาบัน แต่กลับไม่ประสบผลสำเร็จในแง่รายได้ ถึงแม้จะเป็นภาพยนตร์ที่ลงทุนสูงที่สุดในรอบปี 

**เรื่องย่อ**
วิถีคนกล้า เป็นเรื่องราวของชาวเขาเผ่าสมมติแห่งหนึ่ง ซึ่งการปกครองโดยยึดเอาผู้ชายเป็นใหญ่ ส่วนเพศหญิงเป็นเพียงแรงงานและเครื่องให้กำเนิดลูกเท่านั้น เมื่อจ่อปา (นรินทร์) ชายหนุ่มกล้าหาญที่ล้มล้างความงมงายของผู้นำคนเก่าด้วยคมดาบและความกล้า ดูเหมือนกำลังจะประสบความสำเร็จกับการเป็นผู้นำ ผิดกับจ่อมุ (พุฒิชัย) น้องชายที่ขี้ขลาด และต้องจบชีวิตเพราะความขลาดกลัวของตัวเองก่อนวัยอันควร  แต่สุดท้าย จ่อปาแปรเปลี่ยนความกล้าหาญเป็นความบ้าอำนาจ และทำให้เขาต้องพบจุดจบด้วยความอหังการ์ของตัวเอง

**รางวัล**
 รางวัลพระราชทานพระสุรัสวดี ครั้งที่ 15 ประจำปี พ.ศ. 2534
** ภาพยนตร์ยอดเยี่ยม
** ผู้กำกับการแสดงยอดเยี่ยม
** บทภาพยนตร์ดัดแปลงยอดเยี่ยม
** ลำดับภาพและตัดต่อยอดเยี่ยม
** ออกแบบและสร้างฉากยอดเยี่ยม
** เพลงประกอบยอดเยี่ยม
** ดาวรุ่งฝ่ายชาย (นรินทร์ ทองคำ)- รางวัลภาพยนตร์ไทย ชมรมวิจารณ์บันเทิง ครั้งที่ 2 ประจำปี พ.ศ. 2534
** ภาพยนตร์ไทยยอดเยี่ยม 
** ผู้กำกับการแสดงยอดเยี่ยม 
** บทภาพยนตร์ยอดเยี่ยม 
** กำกับศิลป์ยอดเยี่ยม 
** ดนตรีประกอบยอดเยี่ยม - รางวัลสมาพันธ์ภาพยนตร์แห่งชาติ ครั้งที่ 1 ประจำปี พ.ศ. 2534
** กำกับศิลป์ยอดเยี่ยม

**อ้างอิง**

**แหล่งข้อมูลอื่น**
  วิถีคนกล้า (2534) thaifilmdb-  หนังดัง-หนังดี"วิถีคนกล้า date=2016-03-04  ข่าวสด-  วิถีคนกล้า-ที่ราคา 39 บาท oknation.net-  ตามติดกิจกรรม วิถีคนกล้าfix-attempted=yes  tkpark
หมวดหมู่:ภาพยนตร์ไทยที่ออกฉายในปี พ.ศ. 2534
หมวดหมู่:ภาพยนตร์โลดโผนไทย
หมวดหมู่:ภาพยนตร์ที่กำกับโดย ยุทธนา มุกดาสนิท
หมวดหมู่:วรรณกรรมไทย
หมวดหมู่:ภาพยนตร์โดยไฟว์สตาร์โปรดักชั่น
หมวดหมู่:ผู้ชนะรางวัลภาพยนตร์ยอดเยี่ยมพระสุรัสวดี
ภาษาฮเร

ภาษาฮเร (Hre) มีผู้พูดทั้งหมด 113,000 คน (พ.ศ. 2542) ในเวียดนามทางภาคใต้ จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก เขียนด้วยอักษรละติน ผู้พูดภาษานี้ส่วนใหญ่เป็นชาวคริสต์

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ฮเร
ศึกสวรรค์มหัศจรรย์ทะลุฟ้า

ศึกสวรรค์มหัสจรรย์ทะลุฟ้า  (Har har mahadev) เป็นภาพยนตร์ชื่อดังของบอลลีวู้ดที่ออกฉายในปี พ.ศ. 2517 เรื่องราวกล่าวถึงอิทฤทธิ์ของพระศิวะ การสู้รบของพระพรหมและพระวิษณุ การวิวาห์ของพระศิวะและพระแม่ปารวตี การกำเนิดของพระขันทกุมารและพระพิฆเนศ และปาฏิหาริย์ของพระศิวะและพระแม่ปราวตี ส่วนตอนจบกล่าวถึงหนุมานได้สรรเสริญศิวลึงค์ ทั้ง 12 แห่งในอินเดีย นำแสดงโดย ดารา ซิงห์ สุมิตรา เทวี จายาศิริ กาดก้า ปัทมา คานนา สัตยาจิต และ อบี บัตตาชารยา
หมวดหมู่:ภาพยนตร์ที่ออกฉายในปี พ.ศ. 2517
หมวดหมู่:ภาพยนตร์อินเดีย
ทางหลวงแผ่นดินหมายเลข 416

ทางหลวงแผ่นดินหมายเลข 416 สายฉลุง–สามแยก เป็นทางหลวงแผ่นดินที่เชื่อมจังหวัดสตูลเข้ากับจังหวัดตรัง อยู่ในความควบคุมของแขวงทางหลวงสตูล สังกัดสำนักงานทางหลวงที่ 18 (สงขลา) มีจุดเริ่มต้นจากสามแยกฉลุง ในอำเภอเมืองสตูล จังหวัดสตูล แล้วขึ้นเหนือไปสิ้นสุดที่สามแยกปะเหลียน อำเภอปะเหลียน จังหวัดตรัง มีระยะทางทั้งสิ้น 93.002 กิโลเมตร ปัจจุบันยุบรวมกับทางหลวงแผ่นดินหมายเลข 404

**รายละเอียดของเส้นทาง**
ทางหลวงแผ่นดินหมายเลข 416 เริ่มต้นบนทางหลวงแผ่นดินหมายเลข 406 ในอำเภอเมืองสตูล โดยมีเริ่มแรกจะเป็นถนนขนาด 4 ช่องจราจร วิ่งไปทางตะวันตกเฉียงเหนือผ่านอำเภอท่าแพ อำเภอละงู แล้วมุ่งขึ้นเหนือสู่อำเภอทุ่งหว้า โดยลดเหลือ 2 ช่องจราจร ไปสิ้นสุดบนทางหลวงแผ่นดินหมายเลข 404 ที่แยกปะเหลียน อำเภอปะเหลียน จังหวัดตรัง

**รายชื่อทางแยก**
จังหวัดสตูล- เริ่มต้น (กิโลเมตรที่ 0+000) 406 ทางหลวงแผ่นดินหมายเลข 406 (ทางเหนือไปจังหวัดสงขลา ทางใต้ไปอำเภอเมืองสตูล)- (กิโลเมตรที่ 22+780) 4137 ทางหลวงแผ่นดินหมายเลข 4137 (ทางตะวันตกไปอำเภอควนกาหลง)- (กิโลเมตรที่ 35+600) 4052 ทางหลวงแผ่นดินหมายเลข 4052 (ทางใต้ไปท่าเรือปากบารา)
จังหวัดตรัง- (กิโลเมตรที่ 89+052) 4125 ทางหลวงแผ่นดินหมายเลข 4125 (ทางเหนือไปอำเภอย่านตาขาว)- สิ้นสุด (กิโลเมตรที่ 92+982) 404 ทางหลวงแผ่นดินหมายเลข 404 (ทางใต้ไปอำเภอปะเหลียน ทางเหนือไปอำเภอย่านตาขาว และอำเภอเมืองตรัง)

**อ้างอิง**
  แผนที่แสดงเส้นทางในควบคุมของสำนักทางหลวงที่ 15 (สงขลา) date=2016-03-05 -  ระบบสารสนเทศโครงข่ายทางหลวง date=2016-06-16  กรมทางหลวง กระทรวงคมนาคม
416
3-416
416
416
แยกปากลาว

สี่แยกปากลาว ตั้งอยู่บนจุดตัดของทางหลวงแผ่นดินหมายเลข 4   และ ทางหลวงแผ่นดินหมายเลข 415  ที่ตำบลนาเหนือ อำเภออ่าวลึก จังหวัดกระบี่ 
ปาวลาว
หมวดหมู่:ทางแยกในจังหวัดกระบี่
ช่องแคบเกาหลี

ช่องแคบเกาหลี คือช่องแคบระหว่าง ประเทศเกาหลีใต้ และประเทศญี่ปุ่น โดยเชื่อมต่อระหว่างทะเลจีนตะวันออกกับทะเลญี่ปุ่น ในทางตะวันตกเฉียงเหนือของมหาสมุทรแปซิฟิก

**ภูมิศาสตร์**
ทางตอนเหนือล้อมรอบโดยชายฝั่งส่วนใต้ของคาบสมุทรเกาหลี และทางใต้จรดกับทางฝั่งตะวันตกเฉียงใต้ของหมู่เกาะญี่ปุ่น ของเกาะคีวชู และเกาะฮนชู ช่องแคบนี้มีความกว้างประมาณ 200 กิโลเมตร (120 ไมล์) และมีความลึกเฉลี่ยประมาณ 90 ถึง 100 เมตร (300 ฟุต)
โดยมีเกาะสึชิมะที่แบ่งช่องแคบเกาหลีออกเป็นช่องตะวันตกกับช่องแคบสึชิมะ โดยช่องแคบตะวันตกนี้มีความลึกกว่า (ถึง 227 เมตร) และแคบกว่าช่องแคบสึชิมะ

**กระแสน้ำ**
มีสาขาของกระแสน้ำคูโรชิโอะไหลผ่านช่องแคบ สาขาของกระแสน้ำนี้มีความอุ่นและบางครั้งเรียกว่ากระแสน้ำสึชิมะ ซึ่งกำเนิดพร้อมกันกับหมู่เกาะของญี่ปุ่น ซึ่งในปัจจุบันได้พาดผ่านทะเลตะวันออกจากนั้นได้แบ่งออกเป็นแนวชายฝั่งของเกาะซาฮาลิน ในท้ายที่สุด ได้ไหลสู่มหาสมุทรแปซิฟิกเหนือผ่านทางช่องแคบส่วนเหนือของจังหวัดฮกไกโด และเข้าสู่ทะเลโอค็อตสค์ ทางตอนเหนือของเกาะซาฮาลิน ใกล้กับเมืองวลาดีวอสตอค ซึ่งลักษณะมวลของน้ำมีความต่างกันค่อนข้างหลากหลายเพราะความเค็มของน้ำค่อนข้างต่ำในชายฝั่งตะวันออกเฉียงใต้ของเกาหลีรวมไปจนถึงประเทศจีน

**ความสำคัญทางเศรษฐกิจ**
มีการส่งสินค้าระหว่างประเทศหลายเส้นทางผ่านทางช่องแคบ รวมถึงมีการบรรทุกจำนวนมากของท่าเรือทางตอนใต้ของเกาหลีใต้ ทั้งเกาหลีใต้และญี่ปุ่นต่างได้รับการจำกัดสิทธิเรียกร้องในอาณาเขตของพวกเขา ในช่องแคบนี้ถึง 3 ไมล์ทะเล (5.6 กม.) จากชายฝั่ง เพื่อให้มีการอนุญาตอย่างเสรีในการเดินทางผ่านช่องแคบนี้vandyke2
มีเรือโดยสารหลายเส้นทางที่ผ่านช่องแคบนี้ โดยเรือพาณิชย์ข้ามฟากแล่นจากปูซาน ประเทศเกาหลีใต้ถึงท่าเรือญี่ปุ่น ประกอบด้วยเมืองฟูกูโอกะ สึชิมะ ชิโมโนเซกิ และฮิโรชิมะ เรือข้ามฟากยังเชื่อมต่อเกาะสึชิมะกับฟูกูโอกะ ส่วนเกาหลีใต้ได้แก่เกาะเชจูเชื่อมต่อกับเกาหลีแผ่นดินใหญ่ เรือข้ามฟากมีการเชื่อมต่อปูซานกับเมืองในญี่ปุ่นด้วยท่าเรือที่มีอยู่ในประเทศจีนสำหรับการเดินทางข้ามช่องแคบด้วยเช่นกัน
น่านน้ำของญี่ปุ่นขยายออกไปถึงสามไมล์ทะเล (5.6 กม.) เข้าไปในช่องแคบถึงระดับสิบสอง ตามที่รายงานเพื่ออนุญาตให้เรือรบกองทัพเรือสหรัฐติดอาวุธนิวเคลียร์ และเรือดำน้ำเพื่อการขนส่งทางช่องแคบโดยไม่เป็นการฝ่าฝืนข้อห้ามของประเทศญี่ปุ่น เมื่อเผชิญกับอาวุธนิวเคลียร์ในอาณาเขตนี้

**การตั้งชื่อของช่องแคบ**

**อ้างอิง**

**แหล่งข้อมูลอื่น**
   Encyclopedia Britannica article date=2006-11-11 -   Oceanographic Characteristics of the Korea Strait, from KORDI date=2007-06-09 

เกาหลี
เกาหลี
เกาหลี
เกาหลี
หมวดหมู่:ภูมิศาสตร์เกาหลีใต้
หมวดหมู่:ภูมิศาสตร์ญี่ปุ่น
หมวดหมู่:ช่องแคบนานาชาติ
วิกิพีเดีย:เสนอบทความคุณภาพ/วูยิไซ โคลอสซา

=== วูยิไซ โคลอสซา**
วูยิไซ โคลอสซา ถูกเสนอเมื่อ 29 พฤศจิกายน พ.ศ. 2553 และจะได้รับการพิจารณาภายในวันที่ 13 ธันวาคม พ.ศ. 2553
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 27 ธันวาคม พ.ศ. 2553
 เสนอชื่อโดย B20180
 ได้แรงดลบันดาลใจจากบทความ โผน กิ่งเพชร กับ A และ ฃ ครับ --B20180 19:55, 29 พฤศจิกายน 2553 (ICT)
สนับสนุน 
#
#
คัดค้าน
#
#
เสนอแนะการปรับปรุง
# เข้าใจว่าคงแปลมาจากบทความภาษาอังกฤษใช่ไหมครับ ที่นั่นเห็นว่ายังติดป้ายต้องการอ้างอิงเพิ่มอยู่เลย น่าจะเพิ่มตามเช่นกัน --Horus | พูดคุย 20:00, 29 พฤศจิกายน 2553 (ICT)
#::ฮะ ตอนนี้กำลังค้นหาข้อมูลเพิ่มอยู่ครับ อาจจะต้องใช้เวลาค้นหาเพิ่มอีกสักหน่อย --B20180 20:05, 29 พฤศจิกายน 2553 (ICT)
#::  เพิ่มอ้างอิงพร้อมกับมีการอัปข้อมูลแล้วครับ --B20180 17:23, 1 ธันวาคม 2553 (ICT)
# ขาดประวัติในส่วนชีวิตส่วนตัว --Sry85 14:06, 1 ธันวาคม 2553 (ICT)
#::  เพิ่มในส่วนของชีวิตในวัยเยาว์ พร้อมด้วยรูปแบบการต่อสู้เท่าที่หามาได้แล้วครับ --B20180 20:43, 1 ธันวาคม 2553 (ICT)
#::: ปัญหาของบทความนี้คือ ข้อมูลหลายส่วนขาดอ้างอิง นำเนื้อหามาจากที่ใดไม่ปรากฏหลายส่วน เช่น วันเกิด รางวัล และขาดข้อมูลที่จำเป็นอื่น เช่น เกิดที่ใด ที่มา ครอบครัว กล่าวโดยสรุปแล้ว นอกจากเนื้อหาจะน้อยแล้ว เนื้อหาที่นำมาก็ไม่มีที่มาด้วย --Sry85 23:21, 1 ธันวาคม 2553 (ICT)
# เปลี่ยนเป็น พ.ศ. ให้หมด ยกเว้นเลข ค.ศ. ที่เป็นชื่อในการแข่งขัน --octahedron80 14:16, 1 ธันวาคม 2553 (ICT)
#::  เปลี่ยนเป็นระบบ พ.ศ. แล้วครับ --B20180 17:23, 1 ธันวาคม 2553 (ICT)
# หัวข้อ title ไม่น่าแปลว่า  รายการแข่งขัน นะครับ น่าจะเป็นตำแหน่งที่ชนะมากกว่า และบางอัน ไม่มีรายละเอียด อ้างอิง ปีที่ชนะ --Sry85 23:06, 1 ธันวาคม 2553 (ICT)
# การแปลจากภาษาอังกฤษที่แปลเป็นไทยแล้วฟังแปลก ๆ หลายๆ ส่วน --Sry85 23:21, 1 ธันวาคม 2553 (ICT)
มิเชล พรูดอม

มิเชล จอร์ส ฌอง กิสแลง พรูดอม (Michel Georges Jean Ghislain Preud’Homme) เป็นอดีตนักฟุตบอลชาวเบลเยียม ตำแหน่งผู้รักษาประตู ปัจจุบันเป็นผู้จัดการทีมสต็องดาร์ลีแยฌ
หมวดหมู่:นักฟุตบอลชาวเบลเยียม
หมวดหมู่:ผู้เล่นในฟุตบอลโลก 1994
หมวดหมู่:ผู้เล่นในฟุตบอลโลก 1990
หมวดหมู่:นักฟุตบอลทีมชาติเบลเยียม
หมวดหมู่:บุคคลจากจังหวัดลีแยฌ
หมวดหมู่:ผู้รักษาประตูฟุตบอล
เฟลิคส์ มากัท

ว็อล์ฟกัง-เฟลิคส์ มากัท (Wolfgang-Felix Magath) เป็นอดีตนักฟุตบอลชาวเยอรมันเชื้อสายปวยร์โตรีโก เล่นในตำแหน่งกองกลาง 
หมวดหมู่:นักฟุตบอลชาวเยอรมัน
หมวดหมู่:นักฟุตบอลทีมชาติเยอรมนี
หมวดหมู่:ผู้จัดการทีมฟุตบอลชาวเยอรมัน
หมวดหมู่:บุคคลจากอชัฟเฟินบวร์ค
หมวดหมู่:ผู้เล่นฮัมบัวร์เกอร์ เอ็สเฟา
หมวดหมู่:ผู้จัดการทีมฮัมบัวร์เกอร์ เอ็สเฟา
หมวดหมู่:ผู้จัดการทีมแอร์สเทอ เอ็ฟเซ เนือร์นแบร์ค
หมวดหมู่:ผู้จัดการทีมเอ็สเฟา แวร์เดอร์เบรเมิน
หมวดหมู่:ผู้จัดการทีมไอน์ทรัคท์ฟรังค์ฟวร์ท
หมวดหมู่:ผู้จัดการทีมเฟาเอ็ฟเอ็ล ว็อลฟส์บวร์ค
หมวดหมู่:ผู้จัดการทีมสโมสรฟุตบอลไบเอิร์นมิวนิก
หมวดหมู่:ผู้จัดการทีมสโมสรฟุตบอลชัลเคอ 04
หมวดหมู่:ผู้จัดการทีมสโมสรฟุตบอลฟูลัม
การเปลี่ยนแปลงในระดับจิตวิญญาณ

การเปลี่ยนแปลงในระดับจิตวิญญาณ เป็นวลีที่มีความหมายทับซ้อนกันหลายอย่างซึ่งมีความหมายโดยนัยที่แตกต่างกัน:
ในทางจิตวิทยา การเปลี่ยนแปลงในระดับจิตวิญญาณเป็นที่เข้าใจกันในบริบทของระบบสร้างความหมายของแต่ละบุคคล โดยเฉพาะอย่างยิ่ง ในความหมายที่เกี่ยวข้องกับแนวคิดของความศักดิ์สิทธิ์หรือความเข้าใจในพระเจ้า แนวคิดทางจิตวิทยาเกี่ยวกับการรักษาสองวิธีมาจากเคนเน็ธ พาร์กาเมนต์ และเรย์มอนด์ พัลเลาต์เซียน:- พาร์กาเมนต์กล่าวว่า "ณ แก่นของมัน การเปลี่ยนแปลงในระดับจิตวิทญญาณหมายถึงความเปลี่ยนแปลงรากเหง้าในพื้นที่ความศักดิ์สิทธิ์หรือคุณลักษณะของความศักดิ์สิทธิ์ในชีวิตของแต่ละบุคคล การเปลี่ยนแปลงในระดับจิตวิญญาณสามารถทำความเข้าใจได้ในแง่ของการบากบั่นรูปแบบใหม่"- พัลเลาต์เซียนกล่าวว่า "การเปลี่ยนแปลงในระดับจิตวิญญาณประกอบด้วยการเปลี่ยนแปลงในระบบสร้างความหมายที่แต่ละบุคคลถือไว้เป็นพื้นฐานในการจำกัดความตัวเอง การตีความหมายของชีวิต จุดประสงค์ครอบและความเข้าใจในพระเจ้า"
ในความเชื่อด้านจิตวิญญาณยุคใหม่ การเปลี่ยนแปลงในระดับจิตวิญญาณหมายถึงการกระทำที่เปลี่ยนแปลงส่วนที่ลึกที่สุดของวิญญาณมนุษย์โดยการทำให้เกิดขึ้นเองหรือผ่าน "พระเจ้า"

**อ้างอิง**

**แหล่งข้อมูลอื่น**
  The Spiritual Transformation Scientific Research Program date=2002-06-11 -  The University of Philosophical Research Transformational Psychology program date=2019-06-03 
หมวดหมู่:วิญญาณ
ไมเคิล ดี. โคล

ไมเคิล ดี. โคล (เกิด ค.ศ. 1929) เป็นนักโบราณคดี นักมานุษยวิทยา นักภาษาศาสตร์จารึกและนักประพันธ์ เป็นที่รู้จักกันดีในผลงานวิจัยในสาขาวิชาการศึกษาเมโสอเมริกันยุคก่อนโคลัมเบียน (และโดยเฉพาะอย่างยิ่ง สำหรับผลงานเกี่ยวกับอารยธรรมมายา โดยเขาถูกจัดให้เป็นหนึ่งในนักวิชาการมายันนิสต์ที่สำคัญที่สุดในช่วงครึ่งหลังของคริสต์ศตวรรษที่ 20) นอกจากนี้ โคลยังได้ทำการขุดค้นอย่างกว้างขวางในแหล่งโบราณคดีอีกหลายแห่งในทวีปอเมริกาเหนือและทวีปอเมริกาใต้ เขายังมีความเชี่ยวชาญในการศึกษาร่วมสมัยของอารยธรรมป่าร้อนชื้นโบราณ อย่างเช่น ในอเมริกากลางและเอเชียตะวันออกเฉียงใต้ ปัจจุบัน (ค.ศ. 2005) โคลดำรงตำแหน่งศาสตราจารย์อุปารการคุณชาร์ลส์ เจ. แม็กเคอร์ดี แห่งสาขาวิชามานุษยวิทยา มหาวิทยาลัยเยล และเป็นภัณฑารักษ์อุปารการคุณของงานแสดงด้านมานุษยวิทยาในพิพิธภัณฑ์ประวัติศาสตร์ธรรมชาติพีบอดี ซึ่งเขาเริ่มดำรงตำแหน่งภัณฑารักษ์ตั้งแต่ ค.ศ. 1968 ถึง ค.ศ. 1994
โคลยังได้เคยทำงานกับซีไอเอ ในฐานะเป็นส่วนหนึ่งของบริษัทข้ามชาติตะวันตกบังหน้าในไต้หวันซึ่งจัดตั้งขึ้นเพื่อพยายามล้มล้างสาธารณรัฐประชาชนจีนของเหมา เจ๋อตุง 
ด้วยประสบการณ์การวิจัยอย่างต่อเนื่องมานานกว่าสี่ทศวรรษ โคลเป็นนักประพันธ์ทางด้านวิทยาศาสตร์ที่มีผลงานออกมาเป็นจำนวนมาก ครอบคลุมหลายสาขาวิชา ทั้งโบราณคดี มานุษยวิทยาและประวัติศาสตร์เชื้อชาติ เขายังได้ประพันธ์ผลงานที่มีชื่อเสียงอีกจำนวนหนึ่งสำหรับผู้อ่านที่มิได้เป็นผู้เชี่ยวชาญเฉพาะทาง โดยผลงานหลายเล่มติดอันดับหนังสือขายดีและต้องได้รับการตีพิมพ์เป็นจำนวนมาก อย่างเช่น เดอะมายา (1966) และเบรกกิงเดอะมายาโค้ด (1992) เขายังได้เขียนหนังสือ เม็กซิโก: ฟรอมโอลเมกทูแอซเท็ค ร่วมกับเร็กซ์ คูอนทซ์
โคลสำเร็จปริญญาเอกด้านมานุษยวิทยาจากมหาวิทยาลัยฮาร์วาร์ดในช่วงต้นคริสต์ทศวรรษ 1950 ไม่นานนักหลังจากสำเร็จการศึกษา ในปี ค.ศ. 1955 เขาได้แต่งงานกับลูกสาวของนักชีววิทยาวิวัฒนาการและผู้อพยพชาวรัสเซีย ธีโอโดซีอุส โดบแซนสกี โซฟี ผู้ซึ่งในเวลาต่อมาได้เป็นนักศึกษาระดับปริญญาตรีที่วิทยาลัยแรดคลิฟต์

**อ้างอิง**

**บรรณานุกรม**
หมวดหมู่:บุคคลจากมหาวิทยาลัยฮาร์วาร์ด
หมวดหมู่:นักโบราณคดี
แม่แบบ:บทความคัดสรร/ธันวาคม 2553

ไรอัน ไวต์
ไรอัน ไวต์ (6 ธันวาคม ค.ศ. 1971 — 8 เมษายน ค.ศ. 1990) เป็นวัยรุ่นชาวอเมริกันจากโคโคโม รัฐอินดีแอนา ผู้เป็นตัวแทนของผู้ติดเชื้อเอชไอวี/ผู้ป่วยเอดส์บนภาพโปสเตอร์ระดับประเทศในสหรัฐอเมริกา หลังจากที่ถูกขับออกจากโรงเรียนเพราะการติดเชื้อ เดิมไรอันป่วยด้วยโรคฮีโมฟิเลีย อันเป็นโรคทางพันธุกรรมที่การแข็งตัวของเลือดผิดปกติ เขาจำเป็นต้องรับแฟ็กเตอร์ VIII จากเลือดบริจาคมาช่วยให้เลือดแข็งตัว จนในที่สุดเขาติดเชื้อเอชไอวีจากรับเลือดปนเปื้อน ในปี ค.ศ. 1984 ไรอันถูกวินิจฉัยว่าติดเชื้อเอชไอวีและจะมีชีวิตอยู่ได้อีกเพียง 6 เดือน  
ถึงแม้แพทย์จะระบุว่าเขาไม่เป็นอันตรายต่อนักเรียนอื่น แต่เอดส์ยังเป็นสิ่งที่ผู้คนยังไม่ค่อยเข้าใจกันในเวลานั้น เมื่อไวต์พยายามกลับมาเรียนต่อ ก็มีผู้ปกครองและครูหลายคนในโคโคโมรวมตัวกันต่อต้านการกลับเข้าเรียนของเขา การต่อสู้ทางด้านกฎหมายอันยาวนานกับระบบของโรงเรียนและการรายงานข่าวของสื่อมวลชนในการดิ้นรนทำให้ไวต์มีชื่อเสียงในระดับชาติและเป็นโฆษกของการวิจัยเรื่องเอดส์และระบบการศึกษาของรัฐ เขาปรากฏตัวพร้อมกับคนดังอีกหลายคน เช่น นักร้องชื่อดัง เอลตัน จอห์น, ดาราเพลงป็อป ไมเคิล แจ็กสัน และพิธีรายการทอล์กโชว์ ฟิล โดนาฮิว และยังเป็นที่น่าแปลกใจสำหรับแพทย์ที่เคยวินิจฉัยไว้ ไวต์มีชีวิตอยู่นานกว่า 5 ปี แต่สุดท้ายก็เสียชีวิตเมื่อเดือนเมษายน ค.ศ. 1990 ก่อนที่เขาจะจบการศึกษาระดับไฮสคูล (อ่านต่อ...)
บทความคัดสรรก่อนหน้านี้: เพชรพระอุมา – ความคลั่งทิวลิป – เพนกวินจักรพรรดิ
ที่เก็บถาวร – บทความคัดสรรอื่น ๆ
นุรักษ์ มาประณีต

นุรักษ์ มาประณีต เป็นองคมนตรี อดีตประธานศาลรัฐธรรมนูญ ประธานคณะกรรมการบริหารจัดการหลักสูตรการศึกษาอบรมของวิทยาลัยศาลรัฐธรรมนูญ ตุลาการศาลรัฐธรรมนูญ เกิดเมื่อวันที่ 24 เมษายน พ.ศ. 2492 จบการศึกษาระดับปริญญาตรีจากคณะนิติศาสตร์ มหาวิทยาลัยธรรมศาสตร์ และเนติบัณฑิต สำนักอบรมศึกษากฎหมายแห่งเนติบัณฑิตยสภา

**ประวัติ**
นายนุรักษ์ มาประณีต เคยรับราชการโดยเป็น อัยการผู้ช่วย, ผู้พิพากษาหัวหน้าศาลจังหวัดไชยา, ศาลจังหวัดภูเก็ต, รองอธิบดีผู้พิพากษาภาค 6, ผู้พิพากษาหัวหน้าคณะในศาลอุทธรณ์ภาค 8, ประธานแผนกคดีเยาวชนและครอบครัวในศาลอุทธรณ์ภาค 7
หลังการรัฐประหารเมื่อวันที่ 19 กันยายน พ.ศ. 2549 นายนุรักษ์ให้เป็นสมาชิกสภาร่างรัฐธรรมนูญ พุทธศักราช 2550 และได้รับแต่งตั้งให้เป็นตุลาการรัฐธรรมนูญคณะที่ทำการตัดสินคดียุบพรรคการเมือง พ.ศ. 2549 อันสืบเนื่องมาจากการเลือกตั้งเมื่อวันที่ 2 เมษายน พ.ศ. 2549 ในวันที่ 21 พฤษภาคม พ.ศ. 2557 นายนุรักษ์ ได้รับเลือกในที่ประชุมศาลรัฐธรรมนูญให้ดำรงตำแหน่งประธานศาลรัฐธรรมนูญคนต่อไป ต่อจากจรูญ อินทจารที่ลาออก 
สำหรับคำวินิจฉัยของนุรักษ์ในขณะดำรงตำแหน่งศาลรัฐธรรมนูญได้แก่ การวินิจฉัยยุบพรรคการเมือง 29 พรรค อาทิ พรรคไทยรักไทย พรรคพลังประชาชน พรรคชาติไทย พรรคมัชฌิมาธิปไตย พรรคไทยรักษาชาติ พรรคพลังธรรม พรรคพัฒนาชาติไทย พรรคคนขอปลดหนี้ และ พรรคอนาคตใหม่ แต่ยกร้องคดียุบพรรคประชาธิปัตย์ วินิจฉัยให้นายกรัฐมนตรี 2 คนพ้นจากตำแหน่ง ได้แก่ สมัคร สุนทรเวช และ ยิ่งลักษณ์ ชินวัตร วินิจฉัยให้การแก้ไขรัฐธรรมนูญ 2550 เรื่องที่มา สมาชิกวุฒิสภา ตกไป วินิจฉัยให้ ร่าง พระราชบัญญัติ ให้ฯ กู้เงิน 2.2 ล้านล้านบาท ตกไป วินิจฉัยว่าการเลือกตั้งเมื่อเดือนกุมภาพันธ์ 2557 ไม่ชอบ และวินิจฉัยให้ ธนาธร จึงรุ่งเรืองกิจ พ้นจากสมาชิกภาพ ส.ส. 

ในวันที่ 4 พฤษภาคม พ.ศ. 2563 ได้รับพระกรุณาโปรดเกล้าโปรดกระหม่อมแต่งตั้งเป็นองคมนตรีและกรรมการโครงการกองทุนการศึกษา 

**เครื่องราชอิสริยาภรณ์**

**อ้างอิง**
หมวดหมู่:องคมนตรีในรัชกาลที่ 10
หมวดหมู่:ตุลาการศาลรัฐธรรมนูญ
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ข้าราชการฝ่ายอัยการชาวไทย
หมวดหมู่:ผู้พิพากษาไทย
หมวดหมู่:ข้าราชการฝ่ายตุลาการชาวไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:ผู้ได้รับเหรียญจักรพรรดิมาลา
หมวดหมู่:สมาชิกสภาร่างรัฐธรรมนูญไทย
โรงพยาบาลส่งเสริมสุขภาพตำบล

ไฟล์:รพ.สต._โรงพยาบาลส่งเสริมสุขภาพตำบล_บ้านหนองรี_อำเภอบ้านนา_จังหวัดนครนายก.jpg|thumb|โรงพยาบาลส่งเสริมสุขภาพตำบลบ้านหนองรี อำเภอบ้านนา จังหวัดนครนายก
ไฟล์:สุขุมาลอนามัย สถานีกาชาดที่ 2 สามแพร่ง -- img 01.jpg|thumb|สถานีกาชาดที่สอง สุขุมาลอนามัย ในย่านแพร่งภูธร
โรงพยาบาลส่งเสริมสุขภาพตำบล, คลินิกของรัฐบาล เดิมเรียก สถานีอนามัย ศูนย์สุขภาพชุมชน เป็นสถานพยาบาลประจำตำบลสังกัดกระทรวงสาธารณสุข หรือองค์กรปกครองส่วนท้องถิ่น มีขีดความสามารถระดับปฐมภูมิ (Primary Care) ได้รับการยกฐานะจากสถานีอนามัย หรือศูนย์สุขภาพชุมชน ตามนโยบาลของรัฐบาลรัฐบาลของนายกรัฐมนตรีอภิสิทธิ์ เวชชาชีวะ เมื่อปี พ.ศ. 2552 ซึ่งได้จัดสรรงบประมาณภายใต้ แผนปฏิบัติการไทยเข้มแข็ง 2555 เพื่อยกระดับสถานีอนามัย หรือศูนย์สุขภาพชุมชนให้เป็นโรงพยาบาลส่งเสริมสุขภาพตำบล,คลินิกของรัฐบาล
โรงพยาบาลส่งเสริมสุขภาพตำบลเป็นสถานบริการทางสาธารณสุขเป็นหน่วยงานที่อยู่ภายใต้กระทรวงสาธารณสุข สังกัดสำนักงานสาธารณสุขจังหวัด และสำนักงานสาธารณสุขอำเภอ ซึ่งให้บริการด้านการรักษาพยาบาล งานควบคุมป้องกันโรค งานส่งเสริมสุขภาพ ที่เกี่ยวข้องกับประชาชนในเขตรับผิดชอบ ตั้งแต่เกิดจนตาย เดิมเรียกว่า สุขศาลา มาเปลี่ยนเป็น สถานีอนามัย และปัจจุบัน เปลี่ยนเป็น ศูนย์สุขภาพชุมชน ตำบลๆ หนึ่งจะมีจำนวนสถานีอนามัยประมาณ 1-2 แห่ง
สถานีอนามัยรับผิดชอบ งานบริการด้านสาธารณสุขต่างๆ เช่น ตรวจรักษาพยาบาลขั้นต้น การฝากครรภ์ การให้บริการสร้างเสริมภูมิคุมกันโรค ฉีดวัคซีนเด็ก การดูแลโภชนาการเด็ก งานอนามัยโรงเรียน ตรวจสุขภาพเบื้องต้นสำหรับนักเรียน คัดกรองภาวะผิดปกติต่างๆเช่น เบาหวาน ความดันโลหิต คัดกรองมะเร็งปากมดลูก สำหรับหญิงวัยเจริญพันธุ์ การดูแลผู้พิการ การดูแลวัยทำงาน การดูแลผู้สูงอายุ ตรวจสุขภาพเบื้องต้น งานฟื้นฟูสมรรถภาพ และอีกมากมายภาระหน้าที่ เป็นสถานที่ดูแลประชาชนด้านสุขภาพที่ดูแลประชาชนตั้งแต่อยู่ในครรภ์ เกิด จนตาย

**การบริการ**
โรงพยาบาลส่งเสริมสุขภาพตำบล มีการให้บริการสาธารณสุขที่หลากหลาย อาทิ การส่งเสริมสุขภาพ การป้องกันโรค การรักษาพยาบาล การฟื้นฟูสภาพ และการคุ้มครองผู้บริโภค โดยเกือบทั้งหมดจะไม่รับผู้ป่วยใน และไม่มีแพทย์ทำงานอยู่เป็นประจำ แต่จะอาศัยความร่วมมือกับแพทย์ในโรงพยาบาลชุมชน
หมวดหมู่:โครงการของรัฐบาลไทย
หมวดหมู่:สาธารณสุขในประเทศไทย
สกุลยาสุฮิโกทาเกีย

สกุลยาสุฮิโกทาเกีย  เป็นสกุลของปลาน้ำจืดขนาดเล็กจำพวกหนึ่ง ในวงศ์ปลาหมู (Botiidae) ใช้ชื่อสกุลว่า Yasuhikotakia (/ยา-สุ-ฮิ-โก-ทา-เกีย/)
มีรูปร่างโดยรวม คือ มีลำตัวยาว แบนข้าง คอดหางใหญ่  มีหนังหนาคลุมเกล็ดมิด มีเขี้ยวพับเก็บได้ในร่องบริเวณด้านหน้าของตา ปากเล็กยื่นแหลมมีหนวด 3 คู่ รอบปาก
ปลาในสกุลนี้ เดิมเคยจัดอยู่ในสกุล Botia แต่ในปี ค.ศ. 2002 ดร.มอริส ก็อตลา นักมีนวิทยาชาวสวิสที่พำนักอยู่ในสิงคโปร์ ซึ่งเป็นผู้ศึกษาปลาน้ำจืดในภูมิภาคเอเชียตะวันออกเฉียงใต้นี้ ได้ทำการแยกสกุลของปลาหมูเสียใหม่ หลายชนิด โดยที่สกุล Yasuhokotakia นี้ โดยมากจะมีรูปร่างเล็กกว่าสกุล Botia และเป็นสกุลที่พบได้ในภูมิภาคอินโดจีน โดยทำการตั้งชื่อสกุลเพื่อเป็นเกียรติแก่ ดร.ยะสุฮิโกะ ทะกิ นักเลี้ยงปลาและสำรวจปลาชาวญี่ปุ่น 
กระจายพันธุ์ในลุ่มแม่น้ำโขงและลุ่มแม่น้ำเจ้าพระยามีทั้งหมด 7 ชนิด ได้แก่
*ปลาหมูหางจุด (Yasuhikotakia caudipunctata)
*ปลาหมูหางแดง (Yasuhikotakia eos)
*ปลาหมูสัก (Yasuhikotakia lecontei)
*ปลาหมูหลังยาว (Yasuhikotakia longidorsalis)
*ปลาหมูขาว (Yasuhikotakia modesta)
*ปลาหมูค้อ (Yasuhikotakia morleti)
*ปลาหมูหางลาย (Yasuhikotakia splendida)
มักอาศัยอยู่รวมกันเป็นฝูง หากินตามพื้นท้องน้ำ มีความสำคัญต่อมนุษย์ในแง่ของการใช้บริโภค โดยเฉพาะ ปลาหมูขาว และเลี้ยงเป็นปลาสวยงาม โดยมีชื่อเรียกในภาษาอีสานว่า "แข้วไก้"
เดิมทีปลาในสกุลนี้มีทั้งหมด 9 ชนิด แต่ในปี ค.ศ. 2012 คอทเทเลท ได้ทำการแยกเป็นสกุลใหม่ คือ Ambastaia และได้ให้ 2 ชนิดที่เคยอยู่สกุลนี้ แยกไปอยู่สกุลใหม่ คือ ปลาหมูน่าน (A. nigrolineata) และปลาหมูอารีย์ (A. sidthimunki)

**อ้างอิง**

**แหล่งข้อมูลอื่น**
หมวดหมู่:วงศ์ปลาหมู
หลังคาแดง

หลังคาแดง เป็นภาพยนตร์ไทยที่ออกฉายในปี พ.ศ. 2530 กำกับโดย ยุทธนา มุกดาสนิท นำแสดงโดย ธงไชย แมคอินไตย์ ในบทบาทของคนบ้าชื่อ "โกยทอง" หรือ "ทองดี"  ร่วมด้วย จินตหรา สุขพัฒน์, มยุรา ธนะบุตร, ชนประคัลภ์ จันทร์เรือง, อัจฉราพรรณ ไพบูลย์สุวรรณ, ธิติมา สังขพิทักษ์ และ ล้อต๊อก โดยมี สุทธิพงษ์ ธรรมวุฒิ เป็นผู้ช่วยผู้กำกับ ทำรายได้ประมาณ 9 ล้านบาท ถ่ายทำด้วยฟิล์ม 35 มม. บันทึกเสียงจริง ซาวด์ออนฟิล์ม 

ในปี พ.ศ. 2547 ได้มีการสร้างเป็นละครโทรทัศน์ทางช่อง 7 สี ผ่านการพิจารณาอนุมัติของบอร์ดคณะกรรมการพิจารณาและการบริหารช่อง 7
ออกอากาศวันที่ 28 เมษายน - 3 มิถุนายน 2547 นำแสดงโดย ดนุพร ปุณณกันต์, จีรนันท์ มะโนแจ่ม, สินจัย เปล่งพานิช, กิตติพันธ์ พุ่มสุโข, ศิวัฒน์ โชติชัยชรินทร์ โดย ศรัณยู วงษ์กระจ่าง เป็นผู้กำกับการแสดงและร่วมแสดง
แต่หลังจากนั้นได้มีคำสั่งจากบอร์ดคณะกรรมการพิจารณาและการบริหารช่อง 7 ให้ลดจำนวนตอนออกอากาศลง

**โครงเรื่อง**

ทองดีเป็นคนจรจัดแต่ถูกเข้าใจผิดคิดว่าเป็นโกยทอง มหาเศษฐีที่ป่วยเป็นโรคประสาท จึงถูกจับมาอยู่โรงพยาบาลบ้า โฉมศรีภรรยาของโกยทองต้องการให้ผู้อำนวยการโรงพยาบาลเซ็นต์ชื่อรับรองว่าโกยทองเป็นบ้า ทองดีได้รู้จักกับอาลัย สาวน้อยซึ่งมีอาการทางจิต ทองดีสนิทกับเธอและคอยดูแลเธอ โฉมต้องการได้กุญแจสมบัติ ทองดีปฏิเสธว่าเขาไม่ใช่โกยทอง โฉมก็ยังดื้อ ทองดีโมโหบีบคอโฉม เขาจึงถูกนำไปช็อตไฟฟ้า เขาเริ่มจำเรื่องราวและนึกถึงโกยทองกับกุญแจได้ ทองดีพาโฉมมาพบโกยทองและเอากุญแจให้โฉม แต่ถูกคนบ้าแย่งไป โฉมและโกยทองตามไปจนหลุดเข้าไปในเขตคนบ้าขั้นหนัก ทองดีก็เลยพาอาลัยหนีจากโรงพยาบาลบ้า

**นักแสดง**

**รางวัล**
 รางวัลพระราชทานพระสุรัสวดี ครั้งที่ 11 ประจำปี พ.ศ. 2530
** ภาพยนตร์ยอดนิยม- รางวัลสุพรรณหงส์ทองคำ ครั้งที่ 7 ประจำปี พ.ศ. 2530
** เพลงประกอบภาพยนตร์ยอดเยี่ยม (สบาย สบาย โดย อนุวัฒน์ สืบสุวรรณ)
** บันทึกเสียงยอดเยี่ยม 

**อ้างอิง**
  หลังคาแดง (2530) thaifilmdb-  ผลงานของ ธงไชย แมคอินไตย์
หมวดหมู่:ภาพยนตร์ไทย
หมวดหมู่:ภาพยนตร์โดยไฟว์สตาร์โปรดักชั่น
หมวดหมู่:ภาพยนตร์ไทยที่ออกฉายในปี พ.ศ. 2530
หมวดหมู่:ภาพยนตร์ที่กำกับโดย ยุทธนา มุกดาสนิท
หมวดหมู่:ละครโทรทัศน์ไทย
หมวดหมู่:ละครโทรทัศน์ช่อง 7
หมวดหมู่:ละครโทรทัศน์ไทยในปี พ.ศ. 2547
หมวดหมู่:ละครเวที
หมวดหมู่:ละครโทรทัศน์ที่กำกับโดย ศรัณยู วงษ์กระจ่าง
หมวดหมู่:ละครโทรทัศน์ภาษาไทย
เลสลี นีลเซน

เลสลี วิลเลียม นีลเซน, โอซี (Leslie William Nielsen, OC) (11 กุมภาพันธ์ ค.ศ. 1926 - 28 พฤศจิกายน ค.ศ. 2010) เป็นนักแสดง ดาราตลก ชาวแคนาดา-อเมริกัน มีผลงานแสดงภาพยนตร์มากกว่า 100 เรื่องและรายการโทรทัศน์มากกว่า 1,500 ครั้ง ได้รับบทบาทมากกว่า 220 บทบาท เขาเกิดในรีไจนา รัฐซัสแคตเชวัน เขามีชื่ออยู่ในกองทัพอากาศแคนาดาและทำงานเป็นดีเจก่อนที่จะได้รับทุนกับเนเบอร์ฮูดเพลย์เฮาส์ เขาเริ่มบทบาทอาชีพทงโทรทัศน์ใน ค.ศ. 1948 จากนั้นก็ปรากฏตัวในรายการโทรทัศน์กว่า 50 ครั้งภายในเวลา 2 ปี ทางด้านภาพยนตร์เขาเริ่มแสดงภาพยนตร์ครั้งแรกในปี ค.ศ. 1956 โดยแสดงในบทดราม่า หนังคาวบอยและหนังรัก นีลเซนแสดงนำในภาพยนตร์เรื่อง  Forbidden Planet (1956) and The Poseidon Adventure (1972) ได้รับเสียงวิจารณ์ด้านบวก
ถึงแม้ว่าเขาจะรับบทบาทการแสดงที่หลากหลายทั้งในโทรทัศน์และภาพยนตร์ แต่จากบทหมอหน้าตายในเรื่อง Airplane! (1980)  ถือเป็นจุดพลิกผันของอาชีพเขา นีลเซนรับบทบาทในแสดงหลายภาคของ  The Naked Gun สร้างมาจากซีรีส์ทางโทรทัศน์เรื่อง  Police Squad! ที่เขาร่วมแสดงด้วย ใน 2 ทศวรรษหลัง เขาแสดงในหนังล้อเลียนหลายเรื่อง หลายเรื่องได้รับเสียงวิจารณ์ด้านลบ แต่อันดับบนตารางบ็อกซ์ออฟฟิสทำได้ดี เขายังมีชื่ออยู่ในแคนาดาวอล์กออฟเฟมและฮอลลีวูดวอล์กออฟเฟม 
ด้านชีวิตส่วนตัวเขาสมรส 4 ครั้ง และมีบุตรสาว 2 คนจากการสมรสครั้งที่ 2 เมื่อวันที่ 28 พฤศจิกายน ค.ศ. 2010 นีลเซนเสียชีวิตขณะหลังอยู่ที่เมืองฟอร์ตลอเดอร์เดล รัฐฟลอริดา

**อ้างอิง**
หมวดหมู่:นักแสดงแคนาดา
หมวดหมู่:นักแสดงอเมริกัน
หมวดหมู่:บุคคลจากรัฐซัสแคตเชวัน
หมวดหมู่:ชาวแคนาดาเชื้อสายเวลส์
หมวดหมู่:ชาวแคนาดาเชื้อสายเดนมาร์ก
หมวดหมู่:ชาวอเมริกันเชื้อสายเวลส์
หมวดหมู่:ชาวอเมริกันเชื้อสายเดนมาร์ก
แม่แบบ:เหตุการณ์ปัจจุบัน/2553 พฤศจิกายน 29

* นักแสดงชาวแคนาดา-อเมริกัน เลสลี นีลเซน เสียชีวิตด้วยวัย 84 ปี  บีบีซีนิวส์- ศาลรัฐธรรมนูญยกฟ้องพรรคประชาธิปัตย์ที่เกี่ยวกับคดีกรณีใช้เงินกองทุนเพื่อการพัฒนาการเมืองของกกต.จำนวน 29 ล้านบาทผิดวัตถุประสงค์มีผลทำให้พรรคพ้นจากการยุบพรรค ข่าวสดออนไลน์
}
ฟุตบอลทีมชาติโรมาเนีย

ฟุตบอลทีมชาติโรมาเนีย (Echipa națională de fotbal a României) เป็นฟุตบอลทีมชาติของประเทศโรมาเนีย ภายใต้การดูแลของสหพันธ์ฟุตบอลโรมาเนีย

**ผู้สนับสนุนชุดแข่งขัน**

**การแข่งขัน**

**ฟุตบอลชิงแชมป์แห่งชาติยุโรป 2016**
ดูบทความหลัก: ฟุตบอลชิงแชมป์แห่งชาติยุโรป 2016
ในฟุตบอลชิงแชมป์แห่งชาติยุโรป 2016 ที่ฝรั่งเศส โรมาเนียอยู่ในกลุ่มเอ ร่วมกับเจ้าภาพฝรั่งเศส, สวิตเซอร์แลนด์ และแอลบาเนีย ผลการแข่งขันในรอบแรก โรมาเนียไม่สามารถเอาชนะได้เลย โดยเสมอไป 1 นัด และแพ้ 2 นัด ทำให้เป็นชาติแรกที่ต้องตกรอบในการแข่งขันคราวนี้ โดยโรมาเนียยิงประตูได้ 2 ประตู จาก 2 นัด ซึ่งก็มาจากจุดโทษทั้ง 2 ประตู

**ผู้เล่นคนสำคัญ**
 คริสเตียน คิวู
*ชีเปรียน ตาตารูชานู
*วลาด คิริเคส
*ราซวาน รัต
*บ็อกดาน สแตนคู
*อาเดรียน โปปา
*ฟลอริน อันโดเน
*นิโคเล สตานซิอู

**อดีตผู้เล่นคนสำคัญ**
 จอร์จี ฮาจี- อาเดรียน มูตู- บ็อกดาน สเตเลีย- แดน เปเตรสคู

**ประวัติชุดแข่งขัน**

**อ้างอิง**

**แหล่งข้อมูลอื่น**
 เว็บไซต์อย่างเป็นทางการ
โรมาเนีย
หมวดหมู่:ฟุตบอลในประเทศโรมาเนีย
เอมีลีโอ เด โบโน

เอมีลีโอ เด โบโน (Emilio De Bono; 28 กันยายน ค.ศ. 1871 - 1 พฤศจิกายน ค.ศ. 1956) เป็นนักการเมือง, สมาชิกพรรคฟาสซิสต์และเป็นนายพลสังกัดกองทัพแห่งราชอาณาจักรอิตาลีภายใต้ยุคเผด็จการของนายกรัฐมนตรี เบนิโต มุสโสลินี เขามีส่วนร่วมในสงครามอิตาลี-อะบิสซิเนียครั้งที่สอง เมื่อหลังสงครามโลกครั้งที่สองยุติ เอมีลีโอ เด โบโน ได้ถูกตัดสินโทษฐานอาชญากรรมสงคราม โดยการจำคุกเพียงสิบปีก็ถูกปล่อยเป็นอิสระ เขาเสียชีวิตในเมืองเวอร์โรน่าในปีต่อมา
หมวดหมู่:บุคคลที่เกิดในปี พ.ศ. 2409
หมวดหมู่:ทหารชาวอิตาลี
หมวดหมู่:อาชญากรสงครามชาวอิตาลี
หมวดหมู่:บุคคลจากอดีตอาณานิคมของอิตาลี
หมวดหมู่:จอมพลชาวอิตาลี
หมวดหมู่:ประวัติศาสตร์เอธิโอเปีย
หมวดหมู่:นักฟาสซิสต์ชาวอิตาลี
หมวดหมู่:บุคคลจากอดีตอาณานิคมของอิตาลี
สถานีย่อย:ที่สุดของโลก/ทำความเข้าใจ

ที่สุดในโลก เป็นสถิติที่รวบรวมไว้ในกินเนสบุ๊คส์ ซึ่งจะรวบรวมสิ่งที่เป็นที่สุดเอาไว้ เช่น ประเทศรัสเซีย ทวีปเอเชีย มหาสมุทรแปซิฟิก วาฬ ทะเลทรายสะฮารา เป็นต้น
สถานีย่อยนี้ จะพาคุณผู้ชมเป็นโลกกว้างกับที่สุดในโลก
สถานีย่อย:ที่สุดของโลก/ที่สุด... ประจำเดือน

125px
ร่องลึกก้นสมุทรมาเรียนา (Mariana Trench, Marianas Trench) เป็นชื่อธรณีวิทยาทางทะเลของร่องลึกก้นสมุทรที่ลึกที่สุดในโลก และเป็นจุดที่ต่ำที่สุดของเปลือกโลกเท่าที่ทราบกันในปัจจุบัน ร่องลึกก้นสมุทรมาเรียนามีตำแหน่งอยู่ที่ก้นมหาสมุทรแปซิฟิกด้านตะวันตกเฉียงเหนือ และอยู่ในแนวตะวันออกและแนวใต้ของหมู่เกาะมาเรียนา ณ พิกัด 11° 21’ เหนือ และ 142° 12’ ตะวันออก ใกล้เกาะกวม
อ่านต่อ...
บทความก่อนหน้านี้: -*-
ดูส่วนนี้
เจ้าชายแรนีเยที่ 3 เจ้าผู้ครองโมนาโก

เจ้าชายแรนีเยที่ 3 (แรนีเย หลุยส์ อ็องรี มักซ็องส์ แบร์ทร็อง กรีมัลดี; 31 พฤษภาคม ค.ศ. 1923 – 6 เมษายน ค.ศ. 2005) เป็นเจ้าผู้ครองโมนาโก ตั้งแต่ปี ค.ศ. 1949 จนถึงสิ้นพระชนม์ในปี ค.ศ. 2005 เจ้าชายแรนีเยปกครองประเทศโมนาโกมาเกือบ 56 ปี ทำให้พระองค์เป็นหนึ่งในพระประมุขที่ปกครองยาวนานที่สุดในประวัติศาสตร์ยุโรป

**พระประวัติ**
เจ้าชายแรนีแยที่ 3 ประสูติเมื่อวันที่ 31 พฤษภาคม ค.ศ. 1923 พระโอรสในเจ้าหญิงชาร์ล็อต ดัชเชสแห่งวาล็องตีนัว พระธิดานอกสมรสในเจ้าชายหลุยส์ที่ 2 แห่งโมนาโก กับเคานต์ปีแยร์ เดอ โปลีเนียค แรนีเยเสกสมรสกับนักแสดงผู้ได้รับรางวัลออสการ์ชาวอเมริกัน เกรซ เคลลี และมีพระโอรส-ธิดาด้วยกัน 3 พระองค์ ภายหลังเกรซ เคลลี ได้สิ้นพระชนม์ลงก่อน หลังจากการสิ้นพระชนม์ของพระมเหสี เจ้าชายแรนีเยทรงครองตนเป็นโสดตลอดพระชนม์ชีพ พระองค์ถือเป็นองค์อธิปัตย์ที่ครองราชสมบัติยาวนานที่สุดของโมนาโกเป็นเวลากว่า 50 ปี และอันดับที่สองของโลก รองจากพระบาทสมเด็จพระมหาภูมิพลอดุลยเดชมหาราช บรมนาถบพิตร   
เจ้าชายแรนีเยที่ 3 สิ้นพระชนม์ในเวลา 06.30 นาฬิกา ของวันที่ 6 เมษายน ค.ศ. 2005 หลังจากประชวรเป็นเวลายาวนาน สิริพระชันษาได้ 81 ปี พระศพของพระองค์ถูกฝังเคียงข้างเกรซ เคลลี ชายาผู้เป็นที่รัก ณ อาสนวิหารแม่พระปฏิสนธินิรมล ซึ่งเป็นสถานที่ที่พระองค์เสกสมรสกับพระชายา ภายหลังพระโอรสเพียงหนึ่งเดียวของพระองค์คือ เจ้าชายอาลแบร์ที่ 2 แห่งโมนาโก จึงครองราชย์ต่อมา

**อ้างอิง**

**แหล่งข้อมูลอื่น**
 Princely House of Monaco date=2009-04-04 - Official website of the funeralsfix-attempted=yes - Rainier's biography date=2008-04-30 , from the  Palace's official website- Times obituary 6 April, 2005fix-attempted=yes - Cardinal Ratzinger sends condolences to Monaco on Prince Rainier's death- The Monte Carlo Royal Palace - 360 degree QTVR date=2005-04-13 - Prominent People - Rainier III date=2007-12-06 -  Prince Rainier III of Monaco - Daily Telegraph obituary
หมวดหมู่:เจ้าชายแห่งโมนาโก
หมวดหมู่:เจ้าชายรัชทายาทแห่งโมนาโก
หมวดหมู่:ราชวงศ์กรีมัลดี
หมวดหมู่:สมาชิกคณะกรรมการโอลิมปิกสากล
หมวดหมู่:เฟือสท์
แอ๊กซ์ (ผลิตภัณฑ์ระงับกลิ่นกาย)

แอ็กซ์ (Axe) เป็นผลิตภัณฑ์ระงับกลิ่นกายสำหรับผู้ชายในรูปแบบบอดี้สเปรย์และโรลออน  แอ๊กซ์ เป็นยี่ห้อสินค้าที่อยู่ในเครือยูนิลีเวอร์

**ประวัติ**
Axe เป็นผลิตภัณฑ์ที่เริ่มต้นขึ้นในประเทศฝรั่งเศส เมื่อปี พ.ศ. 2526 ต่อมาได้เผยแพร่ไปยังประเทศอังกฤษ ในปี พ.ศ. 2528 โดยใช้ชื่อว่า "lynx" และเริ่มขยายในทั่วยุโรป

**แอ๊กซ์ในประเทศไทย**
แอ๊กซ์ในประเทศไทย เคยออกผลิตภัณฑ์ประเภทโฟมล้างหน้า โลชั่น เจลอาบน้ำ เจลใส่ผม ครีมโกนหนวด แต่ผลิตภัณฑ์ในประเทศไทยที่สำคัญ คือ ผลิตภัณฑ์ระงับกลิ่นกาย
logo axe ปัจจุบัน

**อ้างอิง**
หมวดหมู่:เครื่องหมายการค้า
อัตราส่วนลักษณะ

อัตราส่วนลักษณะ  (aspect ratio) อาจเรียกว่า อัตราส่วนภาพ หรือ อัตราส่วนจอภาพ คืออัตราส่วนของความสูงต่อความกว้างหรือความกว้างต่อความสูงของภาพโดยให้ขนาดที่ใหญ่กว่านำหน้าเสมอซึ่งจะมีอยู่หลายขนาดเช่น ภาพที่มีความสูง 1 ส่วนและกว้าง 1 ส่วนจะมีอัตราส่วนลักษณะจะเป็น 1:1  ภาพที่ได้จะเป็นรูปสี่เหลี่ยมจัตุรัส ภาพที่มีความสูง 4 ส่วนและความกว้าง 3 ส่วนจะมีอัตราส่วนลักษณะเป็น 4:3 ภาพจะมีลักษณะเป็นสี่เหลี่ยมผืนผ้า ภาพที่มีความสูง 110 ส่วนและความกว้าง 137 ส่วน อัตราส่วนลักษณะจะเป็น 1.25:1 หรือ 5:4 ขนาดภาพลักษณะนี้เราจะพบได้จากการชมภาพยนตร์หรือที่เรียกว่าภาพแบบ Widescreen (ค่า Resolution ของภาพแบบ Widescreen จะมีตัวอักษร W นำหน้าเช่น WVGA = 854 x 480 , WSVGA = 1024 x 576 , WXGA = 1280 x 720)

**อ้างอิง**
หมวดหมู่:อัตราส่วน
ปฏิทินก่อนเกรกอรี

ปฏิทินก่อนเกรกอรี เป็นการต่อปฏิทินเกรกอรีย้อนหลังไปในอดีตก่อนการใช้ปฏิทินเกรกอรีอย่างเป็นทางการครั้งแรกในปี ค.ศ. 1582

**การใช้**
ปฏิทินก่อนเกรกอรีเป็นสิ่งที่จำเป็นอย่างชัดเจนสำหรับวันที่ทั้งหมดก่อน ค.ศ. 1582 โดย ISO 8601:2004 (ข้อ 3.2.1) หากคู่แลกเปลี่ยนข้อมูลตกลงใจ ปฏิทินดังกล่าวถูกใช้มากที่สุดโดยนักวิชาการมายา โดยเฉพาะอย่างยิ่งเมื่อแปลงวันที่จากปฏิทินแบบรอบยาวมายา (ศตวรรษที่ 1 ก่อนคริสตกาล - คริสต์ศตวรรษที่ 10) อย่างไรก็ตาม ไม่ว่านักดาราศาสตร์หรือนักประวัติศาสตร์ที่ไม่ได้ศึกษาเกี่ยวกับมายาไม่ค่อยได้ใช้มันมากนัก

สำหรับปฏิทินเหล่านี้ สามารถแบ่งออกเป็นระบบการนับปีก่อนคริสต์ศักราชในสองวิธี นักบุญบีดและนักประวัติศาสตร์ในภายหลังไม่ถือว่าเลขศูนย์ในภาษาละติน nulla เป็นปี (ดู ค.ศ. 0) ดังนั้น ปีก่อนหน้า ค.ศ. 1 จึงเป็น 1 ปีก่อนคริสตกาล ในระบบนี้ 1 ปีก่อนคริสตกาลเป็นปีอธิกสุรทิน (เหมือนกับในปฏิทินก่อนจูเลียส) ในทางคณิตศาสตร์ เป็นการสะดวกมากกว่าที่จะถือว่ามี ค.ศ. 0 และกำหนดให้ปีก่อนหน้านั้นเป็นจำนวนเต็มลบ เพื่อจุดประสงค์เฉพาะในการอำนวยความสะดวกในการคำนวณตัวเลขของปีระหว่างจำนวนลบ (ปีก่อนคริสตกาล) และจำนวนบวก (คริสต์ศักราช) นอกจากนี้ยังใช้ในการนับปีทางดาราศาสตร์และในระบบวันที่มาตรฐานระหว่างประเทศ ISO 8601 ในระบบเหล่านี้ ถือว่า ค.ศ. 0 เป็นปีอธิกสุรทิน
ถึงแม้ว่าปฏิทินจูเลียสในนามจะเริ่มใช้ตั้งแต่ 45 ปีก่อนคริสตกาล ปีอธิกสุรทินระหว่าง 45 ปี จนถึง 1 ปีก่อนคริสตกาลไม่เป็นระเบียบ ดังนั้น ปีอธิกสุรทินที่เกิดขึ้นทุก 4 ปีของปฏิทินจูเลียสจึงถูกใช้เฉพาะเพียงระหว่าง ค.ศ. 1 จนถึง ค.ศ. 1582 หรือหลังจากนั้นเท่านั้น ดังนั้น นักประวัติศาสตร์และนักดาราศาสตร์จึงมักจะใช้ปฏิทินจูเลียสที่แท้จริงระหว่างช่วงเวลานี้ แต่เมื่อวันที่ตามฤดูกาลเริ่มมีความสำคัญมากขึ้น ปฏิทินก่อนเกรกอรีจึงถูกใช้เป็นบางครั้ง โดยเฉพาะอย่างยิ่งเมื่อกล่าวถึงวัฒนธรรมที่มิได้ใช้ปฏิทินจูเลียส
ปฏิทินก่อนเกรกอรีบางครั้งถูกใช้ในซอฟต์แวร์คอมพิวเตอร์เพื่อทำให้ง่ายต่อการจัดระเบียบวันที่ในสมัยโบราณ ยกตัวอย่างเช่น ปฏิทินที่ใช้ใน MySQL, SQLite, PHP, CIM, Delphi และ COBOL

**อ้างอิง**
หมวดหมู่:ปฏิทิน
ศึกเทวดา

ระวังสับสนกับภาพยนตร์อีกเรื่องที่มีชื่อคล้ายกัน คือ สงครามเทวดา
ศึกเทวดา (Balram Shri Krishna)  เป็นภาพยนตร์บอลลีวู้ด เมื่อปี พ.ศ. 2511 ภาพยนตร์เรื่องนี้นำแสดงโดย ดารา ซิงห์ จายาศิริ กาดก้า และ ซาฮู โมดั๊ก

**เนื้อเรื่อง**
เนื้อหาของเรื่องนี้ ตอนต้นเรื่องกล่าวถึงชราสันธ์ ศิศุปาล และรุกมินได้บุกเมืองมถุราของพระกฤษณะ และกล่าวถึงตอนที่พระพลรามวิวาห์กับนางเรวดี ตอนกลางเรื่องกล่าวถึงการที่พระกฤษณะได้พาผู้คนอพยพไปอยู่ที่เมืองทวารกา และตอนที่พระกฤษณะแต่งงานกับนางรุกมิณี ท้ายเรื่องกล่าวถึงฆโฎต์กัจและอภิมันยุทำลายงานวิวาห์ของลักษมัน ลูกชายของทุรโยธน์และสงครามครั้งยิ่งใหญ่ของ พระอนิรุทธิ์ ระหว่างพระพลรามกับท้าวพนาสูร และพระกฤษณะ กับพระศิวะ

**นักแสดงนำ**
 ซาฮู โมดั๊ก รับบท พระกฤษณะ-  กีตันจารี รับบท พระนางรุกมณี- ทารา สิงห์ รับบท พระพลราม- สาวิตรี รับบท พระนางเรวดี- จายาศิริ กาดก้า รับบท พระนางสุพัตรา- เปรม นารท รับบท อรชุน- รันทวะ รับบท ฆโฏต์กัจ

**ฉากที่ไม่มีเมื่อจำหน่ายในไทย**
ภาพยนตร์เรื่องนี้มีฉากที่ถูกตัดไปหลายฉาก ดังนี้- ฉากพระนางรุกมิณีบูชาพระวิษณุ- ฉากกำเนิดฆโฏต์กัจ- ฉากสุดามาร์เดินทางมาหาพระกฤษณะ (ซึ่งฉากนี้ทางผู้สร้างได้ทำเป็นภาพยนตร์เรื่องใหม่ คือ กฤษณะมหาเทพ)

**แหล่งข้อมูลอื่น**
 0157346
หมวดหมู่:ภาพยนตร์ที่ออกฉายในปี พ.ศ. 2511
หมวดหมู่:ภาพยนตร์อินเดีย
จุลธาตุ

ในเคมีวิเคราะห์ จุลธาตุ (trace element) หมายถึง ธาตุที่มีความเข้มข้นเฉลี่ยน้อยกว่า 100 อะตอมต่อล้านอะตอมของส่วนผสมทั้งหมด (< 100 ppm) ของสารตัวอย่าง  หรือธาตุที่มีน้ำหนักน้อยกว่า 100 ไมโครกรัมต่อสารตัวอย่างที่หนัก 1 กรัม
ในชีวเคมี จุลธาตุ หมายถึง ธาตุทางเคมีที่ต้องการในปริมาณน้อย ๆ เพื่อใช้ในการเจริญเติบโตของสิ่งมีชีวิต จุลธาตุ บางครั้งถูกเรียกว่า จุลสารอาหาร (micronutrient)
สำหรับธรณีเคมี จุลธาตุ หมายถึง ธาตุทางเคมี ที่มีความเข้มข้นน้อยกว่า 1000 อะตอมต่ออะตอมทั้งหมดของหิน 1 ล้านอะตอม (1000 ppm)

**อ้างอิง**
หมวดหมู่:ธาตุ
หมวดหมู่:เคมีวิเคราะห์
หมวดหมู่:ชีวเคมี
หมวดหมู่:ธรณีเคมี
รัชทายาทแห่งโมนาโก

รัชทายาทแห่งโมนาโก (Hereditary Prince of Monaco) คือตำแหน่งที่ใช้เรียกรัชทายาทคนแรกที่มีสิทธิสืบทอดราชบัลลังก์แห่งราชรัฐโมนาโก ซึ่งอาจเป็นทายาทผู้มีสิทธิโดยตรง หรืออาจเป็นทายาทโดยสันนิษฐาน ทั้งชายและหญิง ซึ่งแต่ดั้งเดิมรัชทายาทที่เป็นชาย จะได้รับอิสริยยศ มาควิสแห่งโบกซ์ ควบคู่ไปด้วย อย่างไรก็ตามไม่ว่าจะเป็นรัชทายาทหรือองค์อธิปัตย์ทุกพระองค์ในราชวงศ์กรีมัลดี จะมีฐานันดรศักดิ์เป็น His หรือ Her Serene Highness

**รายพระนามรัชทายาทแห่งโมนาโก**
เจ้าหญิงกาเบรียลาและเจ้าชายฌักทรงเป็นฝาแฝด โดยเจ้าหญิงกาเบรียลาประสูติกาลก่อน 2 นาที แต่หลังจากเจ้าชายฌักประสูติกาล ตำแหน่งรัชทายาทจึงตกแก่เจ้าชายด้วยเป็นรัชทายาทผู้มีสิทธิตรง

**อ้างอิง**

**ดูเพิ่ม**
ลำดับการสืบราชบัลลังก์ของโมนาโก
*รายพระนามองค์อธิปัตย์แห่งโมนาโก

หมวดหมู่:ราชวงศ์กรีมัลดี
หมวดหมู่:ประเทศโมนาโก
หมวดหมู่:รัชทายาท
ม
สารลดแรงตึงผิว

ไมเซลล์ในน้ำ
สารลดแรงตึงผิว (surfactant) เป็นสารประกอบที่ทำให้แรงตึงผิวของของเหลวลดลง ช่วยให้การกระจายตัวของของเหลวดีขึ้น และช่วยลดแรงตึงผิวระหว่างของเหลวสองชนิด ระหว่างของเหลวกับก๊าซ หรือ ระหว่างของเหลวกับของแข็ง สารลดแรงตึงผิวสามารถใช้เป็น น้ำยาซักล้าง อีมัลชั่น โฟมมิ่งเอเจนต์ หรือ ดิสเพอส์แซนต์ สารชนิดนี้จะมีทั้งส่วนที่มีและไม่มีขั้ว เมื่ออยู่ในน้ำจึงมักจัดตัวเป็นไมเซลล์

**ประเภทของสารลดแรงตึงผิว**
สารลดแรงตึงผิวแบ่งตามแหล่งที่มาได้ 2 ประเภท คือ สารลดแรงตึงผิวสังเคราะห์และสารลดแรงตึงผิวชีวภาพ ซึ่งแบ่งย่อยได้อีกดังนี้ 

**สารลดแรงตึงผิวสังเคราะห์**
โครงสร้างของ SDS 
สารลดแรงตึงผิวสังเคราะห์ได้จากปฏิกิริยาทางเคมี นิยมแบ่งเป็น 4 ชนิดตามลักษณะส่วนที่ชอบน้ำของโมเลกุล ได้แก่ สารลดแรงตึงผิวที่มีประจุบวก  สารลดแรงตึงผิวที่มีประจุลบ  สารลดแรงตึงผิวที่ไม่มีประจุ  และสารลดแรงตึงผิวที่มีทั้งประจุบวกและลบ  ตัวอย่างเช่น polyoxyethylene sorbitan monooleate (Tween80), polyoxyethylene(23)dodecanol (Brij35), sodium dodecyl sulfate (SDS) และ cetyltrimetylamonium bromide (CTMAB) เป็นต้น 

**สารลดแรงตึงผิวชีวภาพ === 
โครงสร้างของแรมโนลิปิด
สารลดแรงตึงผิวชีวภาพแบ่งได้เป็น 5 ชนิดตามองค์ประกอบทางเคมีและชนิดของจุลินทรีย์ที่สร้างขึ้น ได้แก่ ไกลโคลิปิด ลิพอเปปไทด์ และลิพอโปรตีน กรดไขมัน ฟอสโฟลิปิด และนิวทรัลลิปิด สารลดแรงตึงผิวที่เป็นพอลิเมอร์ สารลดแรงตึงผิวที่เป็นอนุภาค หรือเป็นเซลล์จุลินทรีย์ทั้งเซลล์ ตัวอย่างสารลดแรงตึงผิวชีวภาพ ได้แก่ แรมโนลิปิด (rhamnolipid) ผลิตขึ้นได้จาก Pseudomonas sp. เซอแฟกทิน (surfactin) ผลิตจาก Bacillus subtilis อลาซาน (alasan) ผลิตจาก Acinetobacter radioresistens และซาพอนิน (saponin) เป็นสารลดแรงตึงผิวที่ได้จากพืช เป็นต้น 

**การประยุกต์ใช้งาน**
สารลดแรงตึงผิว ถูกใช้งานอย่างกว้างขวาง เป็นตัวช่วยผสมส่วนผสมอื่น ๆ ให้เข้ากันได้ดีขึ้น และถูกใช้ในผลิตภัณฑ์ต่าง ๆ เช่น น้ำยาซักผ้า น้ำยาปรับผ้านุ่ม อีมัลชั่น สี กาว หมึก น้ำยาไล่หมอก น้ำจับใบสำหรับสารกำจัดศัตรูพืช น้ำยาลดคำผิด เครื่องสำอาง แชมพู ครีมนวดผม ยาสีฟัน น้ำยาดับเพลิง

**การนำสารลดแรงตึงผิวไปใช้ประโยชน์**
สารลดแรงตึงผิวมีบทบาทที่สำคัญอย่างยิ่งในชีวิตประจำวันของมนุษย์ ในร่างกายมนุษย์ก็มีสารลดแรงตึงผิวประกอบอยู่ เช่น Gall Acid ซึ่งจะย่อยสารประเภทไขมันได้ สารลดแรงตึงผิวมีประโยชน์หลาย ๆ ด้าน โดยเป็นส่วนประกอบที่สำคัญของผลิตภัณฑ์ต่าง ๆ และเป็นส่วนสำคัญในกระบวนการผลิตต่าง ๆ ได้แก่ ผลิตภัณฑ์ทำความสะอาด เช่น ผงซักฟอก สบู่ ยาสีฟัน ยาสระผม ครีมนวดผม และผลิตภัณฑ์ที่มีฟอง สารลดแรงตึงผิวเป็นส่วนประกอบในเครื่องสำอางและครีมกันแดด  สารลดแรงตึงผิวถูกนำมาใช้ในทางการแพทย์ ผลิตยา สารลดแรงตึงผิวถูกนำมาใช้ในอุตสาหกรรม เช่น กระบวนการย้อมผ้า การเคลือบสีไม้หรือโลหะ การผลิตพลาสติก การทำหนังสัตว์ การผลิตเนยเทียม เค้กและไอศกรีม สารลดแรงตึงผิวถูกนำมาใช้ในการแก้ไขปัญหาสิ่งแวดล้อม เช่น บำบัดน้ำเสีย มลพิษทางดิน ดูดซับของเสีย สารลดแรงตึงผิวถูกนำมาใช้ในกระบวนการสกัดแยก เช่น การสกัดแยกแร่ การแยกน้ำมันออกจากน้ำ

**อ้างอิง**

**แหล่งข้อมูลอื่น**
  Surfactants explained for Parents date=2010-10-06 -  Sigma-Aldrich: Surfactants - structures, information, and applications date=2009-01-08 
หมวดหมู่:เทคโนโลยีชีวภาพ
หมวดหมู่:เคมี
หมวดหมู่:การบำบัดสารมลพิษทางชีวภาพ
โทนี วิลสัน

แอนโทนี ฮาวเวิร์ด "โทนี" วิลสัน (Anthony Howard "Tony" Wilson, 20 กุมภาพันธ์ ค.ศ. 1950 – 10 สิงหาคม ค.ศ. 2007) เป็นเจ้าของค่ายเพลง ผู้จัดรายการโทรทัศน์และวิทยุ ผู้จัดการไนท์คลับชาวอังกฤษ เป็นนักข่าวสังกัดช่องกรานาดาทีวีและบีบีซี
วิลสัน เป็นเจ้าพ่อแห่งเพลงที่อยู่เบื้องหลังความสำเร็จของวงดนตรีแมนเชสเตอร์ เขาเป็นหนึ่งในผู้ร่วมก่อตั้งค่ายเพลง แฟกทอรีเรเคิดส์ (Factory Records) และผู้จัดการและผู้ก่อตั้งเดอะฮาเซียนดาไนต์คลับ วิลสันเป็นที่รู้จักกันในนาม "มิสเตอร์แมนเชสเตอร์" (Mr Manchester) เขายังเป็นผู้โปรโมตวัฒนธรรมเมื่องแมนเชสเตอร์ในตลอดอาชีพของเขา
นอกจากนี้บทบาทของเขายังปรากฏในภาพยนตร์เรื่อง 24 Hour Party People (แสดงโดย สตีฟ คูแกน) และ Control (แสดงโดย เครก พาร์กินสัน)
เขาเสียชีวิตด้วยภาวะกล้ามเนื้อหัวใจขาดเลือดเมื่อวันที่ 10 สิงหาคม 2007 นอกจากนี้ยังทุกข์ทรมานจากโรคมะเร็งไต

**อ้างอิง**
หมวดหมู่:พิธีกรชาวอังกฤษ
หมวดหมู่:บุคคลจากซอลฟอร์ด
หมวดหมู่:เสียชีวิตจากภาวะกล้ามเนื้อหัวใจขาดเลือด
หมวดหมู่:ประวัติศาสตร์แมนเชสเตอร์
ปลาอเล็กซานดรี่

ปลาอเล็กซานดรี่ (Lophiosilurus alexandri, パカモン) เป็นปลากระดูกแข็งในอันดับปลาหนังชนิดหนึ่ง ในวงศ์ Pseudopimelodidae จัดเป็นปลาเพียงชนิดเดียวเท่านั้นที่อยู่ในสกุล Lophiosilurus
มีรูปร่างลักษณะคล้ายกับปลาในวงศ์ Chacidae โดยเฉพาะในปลาวัยอ่อน กล่าวคือ มีส่วนหัวที่แบนราบมาก ตาเล็ก ปากกว้างมาก  มีหนวด 2 เส้นตรงมุมปากคนละข้าง และอีก 2 เส้นตรงใต้คาง ลำตัวเป็นสีเขียวอมส้ม มีจุดกระน้ำตาล ครีบทุกครีบมีขนาดเล็ก
กระจายพันธุ์ในแม่น้ำเซาฟรังซีสกูในบราซิล โดยมีชื่อเรียกในภาษาถิ่นว่า "ปาคาม่า" (Pacamã) มีพฤติกรรมมักจะอยู่นิ่ง ๆ กับพื้นน้ำหรือฝังตัวใต้ทรายเพื่อรออาหารได้แก่ ปลาขนาดเล็กและสัตว์น้ำทั่วไป ขนาดความยาวโดยเฉลี่ยเมื่อโตเต็มที่ประมาณ 60 เซนติเมตร น้ำหนักราว 5,000 กรัม
ด้วยมีหน้าตาประหลาด จึงนิยมเลี้ยงกันเป็นปลาสวยงาม ซึ่งจัดว่าเป็นปลาที่มีราคาแพงชนิดหนึ่ง โดยมีชื่อเรียกในภาษาอังกฤษว่า "ปลากดหน้ากบ" (Frog-faced catfish) หรือ "ปลากดแพ็ค-แมน" (Pac-man catfish)

**อ้างอิง**

**แหล่งข้อมูลอื่น**
 รูปและข้อมูลปลาอเล็กซานดรี่ date=2021-01-18 
หมวดหมู่:ปลาทวีปอเมริกาใต้
หมวดหมู่:ปลาตู้หมวดหมู่:ปลาชนิดเดียว
พรรคพลังประชาธิปไตยแห่งชาติ

ธงพรรคพลังประชาธิปไตยแห่งชาติ
พรรคพลังประชาธิปไตยแห่งชาติ หรือ พรรคเอ็นดีเอฟ (National Democratic Force: NDF เดิมเป็นที่รู้จักในชื่อ United Democratic Front; အမျိုးသား ဒီမိုကရေစီ အင်အားစု) เป็นพรรคการเมืองฝ่ายค้านในพม่า ที่แยกตัวมาจากพรรคสันนิบาตแห่งชาติเพื่อประชาธิปไตย (พรรคเอ็นแอลดี) ของนางออง ซาน ซูจี ในการเลือกตั้งทั่วไปในประเทศพม่า พ.ศ. 2553  สืบเนื่องมาจากไม่เห็นด้วยกับแนวทางการต่อสู้ของพรรคเอ็นแอลดี ที่ประกาศคว่ำบาตรการเลือกตั้ง จนส่งผลให้พรรคถูกยุบตามเงื่อนไขในรัฐธรรมนูญพม่าฉบับล่าสุด
พรรคเอ็นดีเอฟก่อตั้งหลังจากพรรคเอ็นแอลดีสิ้นสภาพเมื่อเดือนพฤษภาคม พ.ศ. 2553  และได้รับอนุมัติจากคณะกรรมการการเลือกตั้งเมื่อเดือนกรกฎาคม พ.ศ. 2553  โดยนายธัน เยียน อดีตสมาชิกพรรคเอ็นแอลดี สำนักงานใหญ่พรรคตั้งอยู่ที่เมืองย่างกุ้ง  ส่งผู้สมัครประมาณ 160 คน เข้ารับเลือกตั้งใน 2 สภาและสภาท้องถิ่น ได้รับเลือกตั้ง 16 ที่นั่ง จากทั้งหมด 1,159 ที่นั่ง 

**ความหมายอื่น**
 United Democratic Front เป็นชื่อพรรคการเมืองฝ่ายค้านในซูดาน นามิเบีย ปากีสถาน และมาลาวี, ชื่อแนวร่วมพรรคการเมืองฝ่ายรัฐบาล (ปี 2001-2006) ในรัฐเกรละ อินเดีย และชื่อขบวนการต่อต้านการเหยียดผิวในแอฟริกาใต้

**อ้างอิง**
หมวดหมู่:พรรคการเมืองพม่า
หมวดหมู่:พรรคการเมืองที่ก่อตั้งในปี พ.ศ. 2553
ฮิสโตน

ไฟล์:Nucleosome structure.png|thumb|300px|โครงสร้างของฮิสโตนที่เป็นแกนของนิวคลีโอโซม
โปรตีนฮิสโตนเป็นโปรตีนที่มีประจุบวกสูงพันอยู่กับดีเอ็นเอของยูคาริโอตเป็นโครงสร้างที่เรียกว่านิวคลีโอโซม  และเป็นโครงสร้างหลักของโครมาติน เกี่ยวข้องกับการม้วนตัวของดีเอ็นเอและการแสดงออกของยีน ทำให้โครงสร้างของจีโนมมีขนาดเล็กลงเมื่อม้วนตัวจนแน่นเป็นโครโมโซมในการแบ่งเซลล์ระยะไมโทซิส แบ่งย่อยได้ 5 ชนิดคือ H1 H2A H2B H3 และ H4 การรวมตัวของฮิสโตนกับดีเอ็เอเป็นโครมาตินเมื่อศึกษาด้วยกล้องจุลทรรศน์อิเล็กตรอน จะมีลักษณะคล้ายสร้อยลูกปัด โดยเม็ดลูกปัดประกอบด้วยโปรตีน H2A H2B H3 และ H4 อย่างละ 2 โมเลกุล รวมตัวกันเป็นก้อนขนาด 11 นาโนเมตร และมีดีเอ็นเอยาวประมาณ 200 คู่เบสพันรอบโปรตีนเหล่านี้ ระหว่างก้อนลูกปัดจะมีสายดีเอ็นเอที่เป็นตัวเชื่อมและมีโปรตีน H1 จับอยู่

**การจัดจำแนกฮิสโตนในมนุษย์**

**อ้างอิง**

**แหล่งข้อมูลอื่น**
  Chromatin, Histones & Cathepsin; PMAP The Proteolysis Map-animation-  Nextbio date=2009-03-02 -  Chromatin Regulation Signaling Pathways
หมวดหมู่:อีพีเจเนติกส์
หมวดหมู่:พันธุศาสตร์
หมวดหมู่:เซลล์